CELEX: C2006/281/06
Language: et
Date: 2006-11-18 00:00:00
Title: Kohtuasi C-168/04: Euroopa Kohtu (esimene koda) 21. septembri 2006.  aasta otsus — Euroopa Ühenduste Komisjon versus Austria Vabariik (Liikmesriigi kohustuste rikkumine — EÜ artikkel 49 — Teenuste osutamise vabadus — Ettevõtja, kes palkab kolmandate riikide kodanikest töötajaid — Teises liikmesriigis teenuseid osutav ettevõtja — EL i lähetuskinnitus )

18.11.2006   
            
            
               ET
            
            
               Euroopa Liidu Teataja
            
            
               C 281/4
            
         Euroopa Kohtu (esimene koda) 21. septembri 2006. aasta otsus — Euroopa Ühenduste Komisjon versus Austria Vabariik
   (Kohtuasi C-168/04) (1)
   
   (Liikmesriigi kohustuste rikkumine - EÜ artikkel 49 - Teenuste osutamise vabadus - Ettevõtja, kes palkab kolmandate riikide kodanikest töötajaid - Teises liikmesriigis teenuseid osutav ettevõtja - “EL i lähetuskinnitus”)
   (2006/C 281/06)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: B. Eggers, E. Traversa ja G. Braun)
   
      Kostja: Austria Vabariik (esindajad: E. Riedl, G. Hesse ja C. Pesendorfer)
   Kohtuasja ese
   Liikmesriigi kohustuste rikkumine — EÜ artikkel 49 — Teises liikmesriigis asutatud ettevõtja poolt teenuste osutamisega seoses lähetusse saadetud kolmanda riigi kodanikest palgatöötajatele kehtiv kättesaamiskord, mis de facto kujutab endast loasüsteemi, kuna sellise kinnituse puudumise tagajärjeks on trahv ning asjaomastele võõrtöötajatele sissesõiduviisa ja elamisloa andmisest keeldumine
   Resolutiivosa
   
               1.
            
            
               Kuna Austria Vabariik ühelt poolt nõuab teises liikmesriigis asuva ettevõtja poolt kolmandate riikide kodanikest töötajate lähetusse saatmisel Austria välismaalaste tööhõive seadusega (Ausländerbeschäftigungsgesetz) §18 lõigetes 12 16 sätestatud “EL i lähetuskinnituse” saamist, mille väljastamine eeldab esiteks seda, et asjaomastel töötajatel oleks vähemalt aastane töösuhe nimetatud ettevõtjaga või nad oleksid seotud tähtajatu töölepinguga, ning teiseks seda, et tõendataks Austria palga- ja töötingimustest kinnipidamist, ning teiselt poolt näeb välismaalaste seaduse (Fremdengesetz) §10 lõike 1 punktis 3 ette aluse automaatseks sissesõiduviisa ja elamisloa andmisest keeldumiseks, võimaldamata seadustada kolmanda riigi kodanikest töötajate olukorda, kes on teises liikmesriigis asuva ettevõtja poolt seaduslikult lähetatud, kui nimetatud töötajad on sisenenud riigi territooriumile ilma viisata, siis on Austria Vabariik rikkunud EÜ artiklist 49 tulenevaid kohutusi.
            
         
               2.
            
            
               Mõista kohtukulud välja Austria Vabariigilt.
            
         
      (1)  ELT C 146, 29.5.2004.